Diari Oficial de la Generalitat Valenciana


Sumari del DOGV 9645, del 21-07-2023 (2023/8273)

RESOLUCIÓ de 19 de juliol de 2023 del director general de LABORA Servei Valencià d'Ocupació i Formació, per la qual es declara inhàbil el mes d'agost de 2023, a l'efecte del còmput del termini previst en aquesta resolució, corresponent al procediment de concessió de subvencions previst en la Resolució de 13 de juliol de 2023, del director general de Labora Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives de digitalització, economia verda i oficis i professions dels sectors productius dirigides prioritàriament a persones desocupades amb càrrec a l'exercici pressupostari 2023, en aplicació de l'Ordre EFP/942/2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9645

Data del DOGV
:   21-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8273


Data del document
:   19-07-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

RESOLUCIÓ de 19 de juliol de 2023 del director general de LABORA Servei Valencià d'Ocupació i Formació, per la qual es declara inhàbil el mes d'agost de 2023, a l'efecte del còmput del termini previst en aquesta resolució, corresponent al procediment de concessió de subvencions previst en la Resolució de 13 de juliol de 2023, del director general de Labora Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives de digitalització, economia verda i oficis i professions dels sectors productius dirigides prioritàriament a persones desocupades amb càrrec a l'exercici pressupostari 2023, en aplicació de l'Ordre EFP/942/2022. [2023/8273]  
El desenvolupament del procediment en concurrència competitiva convocat en la resolució de 13 de juliol de 2023, del director general de Labora Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives de digitalització, economia verda i oficis i professions dels sectors productius dirigides prioritàriament a persones desocupades amb càrrec a l'exercici pressupostari 2023, en aplicació de l'Ordre EFP/942/2022, de 23 de setembre, per la qual es regula l'oferta formativa del Sistema de Formació Professional en l'àmbit laboral associada al Catàleg nacional de qualificacions professionals efectuada per les administracions competents, s'estableixen bases reguladores, així com les condicions per al seu finançament, exigeixen el compliment de determinats terminis.  
  
Concretament, en el resolc sisé «Lloc i termini de presentació de sol·licituds», en l'apartat cinc, s'estableix que: «El termini de presentació de sol·licituds serà de quinze dies hàbils a comptar des de l'endemà de la publicació d'aquesta resolució en el DOGV.»  
A la vista de les dificultats que comporta el compliment de l'esmentat termini durant el mes d'agost de 2023, d'acord amb el que s'ha exposat i fent ús de la facultat que confereix a aquesta direcció general l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, aquesta direcció general resol declarar inhàbil el mes d'agost de 2023 exclusivament a l'efecte del còmput del termini de quinze dies hàbils per a la presentació de sol·licituds que s'indica en l'apartat cinc del resolc sisé «Lloc i termini de presentació de sol·licituds», de l'esmentada resolució.  
  
  
Contra el present acte, que esgota la via administrativa, podrà interposar-se recurs potestatiu de reposició davant d'aquest mateix òrgan en el termini d'un mes a partir de l'endemà de la publicació de la present resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se en el termini de dos mesos recurs contenciós administratiu davant del jutjat contenciós administratiu competent, de conformitat amb el que s'estableix en l'article 8, apartat 3, així com en l'article 46, apartat 1, ambdós de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs que s'estime pertinent.  
  
València, 19 de juliol de 2023.- El director general de LABORA Servei Valencià d'Ocupació i Formació: Enric Nomdedéu i Biosca.